
AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
[bookmark: _Hlk223989061]az Egyesült Nemzetek Szervezetének az információs és kommunikációs technológiai rendszerek felhasználásával elkövetett bizonyos bűncselekmények elleni küzdelemre és a súlyos bűncselekmények bizonyítékainak elektronikus formában történő megosztására irányuló nemzetközi együttműködés erősítéséről szóló, kiberbűnözés elleni egyezménye Európai Unió nevében történő megkötéséről szóló tanácsi határozat tervezetéről
(14941/2025 – C10‑0369/2025 – 2025/0231(NLE))
(Egyetértés)
Az Európai Parlament,
–	tekintettel a tanácsi határozat tervezetére (14941/2025),
–	tekintettel az Egyesült Nemzetek Szervezetének az információs és kommunikációs technológiai rendszerek felhasználásával elkövetett bizonyos bűncselekmények elleni küzdelemre és a súlyos bűncselekmények bizonyítékainak elektronikus formában történő megosztására irányuló nemzetközi együttműködés erősítéséről szóló, kiberbűnözés elleni egyezményére (12735/25),
–	tekintettel az Európai Unió működéséről szóló szerződés 82. cikkének (1) és (2) bekezdésével, 83. cikkének (1) bekezdésével, 87. cikkének (2) bekezdésével, valamint 218. cikke (6) bekezdésének második albekezdése a) pontjával összhangban a Tanács által előterjesztett, egyetértésre irányuló kérelemre (C10‑0369/2025),
–	tekintettel eljárási szabályzata 107. cikkének (1) és (4) bekezdésére és 117. cikkének (7) bekezdésére,
–	tekintettel az Állampolgári Jogi, Bel- és Igazságügyi Bizottság ajánlására (A10‑0000/2026),
1.	egyetért a megállapodás megkötésével;
2.	utasítja elnökét, hogy továbbítsa a Parlament álláspontját a Tanácsnak, a Bizottságnak, a tagállamok kormányainak és parlamentjeinek, valamint az Egyesült Nemzetek Szervezetének.

[bookmark: _Toc225241944]INDOKOLÁS
Mivel a kiberbűnözés és a kibertérben elkövetett bűncselekmények példátlan ütemben eszkalálódnak, az ENSZ számítástechnikai bűnözésről szóló egyezménye fontos eszközként szolgálhat a nemzetközi együttműködés megerősítéséhez, miközben a részes felek körében megerősíti az emberi jogokat. Tekintettel az internet határok nélküli jellegére, elengedhetetlen az átfogó megközelítés, amely az emberi jogok, a demokrácia és a jogállamiság védelme iránt elkötelezett partnerek széles koalícióját vonja be. Ez a kollektív erőfeszítés elengedhetetlen az online bűncselekmények elleni hatékony küzdelemhez és annak biztosításához, hogy a digitális szférában tevékenykedő elkövetőket felelősségre vonják. 
Azt is meg kell említeni, hogy az egyezmény, amelyet az érdekelt felek széles köre támogatott, bírálatot váltott ki a civil társadalom és a szolgáltatók részéről, különösen az alapvető jogok és értékek védelmének biztosítása tekintetében. Ezért kulcsfontosságú lesz az egyezményben előírt biztosítékoknak az illetékes hatóságok általi alkalmazása.
Az egyezmény megerősítésével az EU vezető szerepet vállalhatna a kibertér védelmében azáltal, hogy alakítja annak végrehajtását. Erős szabályozási keretével és a demokratikus értékek iránti elkötelezettségével az EU megfelelő helyzetben van annak biztosításához, hogy az egyezmény előmozdítsa a biztonságos és nyitott digitális világot, támogatva egyúttal ezeket az értékeket a partnerek és más felek körében. Emellett az EU alakíthatná a megbízható nemzetközi együttműködést, és törekedhetne annak biztosítására, megelőzve a digitális térrel való visszaéléseket, megerősítve az emberi jogokat a szerződő felek körében. A szilárd biztosítékok fenntartása elengedhetetlen a bizalom előmozdításához és a büntetőügyekben folytatott hatékony globális együttműködés biztosításához. 
Mindezek alapján az előadó javasolja a számítástechnikai bűnözésről szóló ENSZ-egyezmény megkötését.


[bookmark: FootprintPageRR][bookmark: _Toc225241945]MELLÉKLET: NYILATKOZAT AZ ÉSZREVÉTELEKRŐL
<FootprintIntro>Az eljárási szabályzat I. melléklete 8. cikkének megfelelően az előadó kijelenti, hogy jelentésébe olyan észrevételeket foglalt bele, amelyeket a kötelező átláthatósági nyilvántartásról szóló intézményközi megállapodás[footnoteRef:1] hatálya alá tartozó alábbi érdekképviselőktől vagy harmadik országok hatóságainak – többek között ezen országok diplomáciai képviseleteinek és nagykövetségeinek – alábbi képviselőitől kapott az eljárás tárgyához kapcsolódó kérdésekben a jelentéstervezet elkészítése során:</FootprintIntro> [1:  Intézményközi megállapodás (2021. május 20.) az Európai Parlament, az Európai Unió Tanácsa és az Európai Bizottság között a kötelező átláthatósági nyilvántartásról (HL L 207., 2021.6.11., 1. o., ELI: http://data.europa.eu/eli/agree_interinstit/2021/611/oj). http://data.europa.eu/eli/agree_interinstit/2021/611/oj).] 

	1. A kötelező átláthatósági nyilvántartásról szóló intézményközi megállapodás hatálya alá tartozó érdekképviselők

	2. Harmadik országok hatóságainak – többek között ezen országok diplomáciai képviseleteinek és nagykövetségeinek – képviselői

	


A fenti felsorolás az előadó kizárólagos felelősségi körében készült.
Amennyiben a felsorolásban természetes személyek saját nevükkel vagy feladatkörükkel vagy mindkettővel azonosítva szerepelnek, az előadó kijelenti, hogy az érintett természetes személyeknek megküldte az Európai Parlament 484. sz. Adatvédelmi nyilatkozatát (https://www.europarl.europa.eu/data-protect/index.do), amely meghatározza a személyes adataik kezelésére alkalmazandó szabályokat és az említett adatkezeléshez kapcsolódó jogokat.

